**MINISTERUL FINANȚELOR**

**AGENŢIA NAŢIONALĂ DE ADMINISTRARE FISCALĂ**

**O R D I N Nr.**

**pentru aprobarea Procedurii de înregistrare fiscală, din oficiu sau la cererea altei autorităţi care administrează creanţe fiscale, a unui subiect de drept fiscal care nu şi-a îndeplinit obligaţia de înregistrare fiscală, potrivit legii**

Având în vedere dispozițiile art. 82 alin. (7) din Legea nr. 207/2015 privind Codul de procedură fiscală, cu modificările și completările ulterioare, precum și avizul conform al Ministerului Finanțelor comunicat prin Adresa nr. ........................................................,

în temeiul prevederilor art. 342 alin. (1) din Legea nr. 207/2015 privind Codul de procedură fiscală, cu modificările și completările ulterioare, art. 11 alin. (3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările și completările ulterioare, și ale art. 6 alin. (3) din Ordinul ministrului finanțelor nr. 4059/2024 privind formatul şi modalitatea de transmitere a informaţiilor între organul fiscal local şi organul fiscal central, inclusiv a informaţiilor cu relevanţă fiscală disponibile,

preşedintele Agenţiei Naţionale de Administrare Fiscală emite următorul

**O R D I N**

**Art. 1** - Se aprobă Procedura de înregistrare fiscală, din oficiu sau la cererea altei autorităţi care administrează creanţe fiscale, a unui subiect de drept fiscal care nu şi-a îndeplinit obligaţia de înregistrare fiscală, potrivit legii, prevăzută în anexa nr. 1.

**Art. 2** -Se aprobă modelul şi conţinutul următoarelor formulare:

1. "Referat privind solicitarea de înregistrare fiscală, din oficiu", prevăzut în anexa nr. 2a);
2. "Notificare privind înregistrarea fiscală, din oficiu/la cererea altei autorităţi care administrează creanţe fiscale", prevăzută în anexa nr. 2b);

c) "Invitație privind exercitarea dreptului de a fi ascultat, în cazul neprezentării la primul termen stabilit de organul fiscal în vederea audierii", prevăzută în anexa nr. 2c);

d) "Referat privind măsurile propuse urmare derulării procedurii de înregistrare fiscală, din oficiu/ la cererea altei autorităţi care administrează creanţe fiscale", prevăzut în anexa nr. 2d);

e) "Decizie privind înregistrarea fiscală, din oficiu/la cererea altei autorităţi care administrează creanţe fiscale", prevăzută în anexa nr. 2e).

f) "Înștiințare privind încetarea procedurii de înregistrare fiscală, din oficiu/la cererea altei autorităţi care administrează creanţe fiscale", prevăzută în anexa nr. 2f).

**Art. 3** -Caracteristicile de tipărire, modul de utilizare şi de arhivare a formularelor menţionate la art. 2 sunt prevăzute în anexa nr. 3.

**Art. 4** - Referirile la Codul de procedură fiscală reprezintă trimiteri la Legea nr. 207/2015 privind Codul de procedură fiscală, cu modificările şi completările ulterioare.

**Art. 5** -Anexele nr. 1 - 3 fac parte integrantă din prezentul ordin.

**Art. 6** - La data intrării în vigoare a prevederilor prezentului ordin se abrogă Ordinul preşedintelui Agenţiei Naţionale de Administrare Fiscală nr. 2921/2016 pentru aprobarea Procedurii de înregistrare fiscală, din oficiu sau la cererea altei autorităţi care administrează creanţe fiscale, a unui subiect de drept fiscal care nu şi-a îndeplinit obligaţia de înregistrare fiscală, potrivit legii, publicat în Monitorul Oficial al României, Partea I, nr. 850 din 26 octombrie 2016.

**Art. 7** - Direcţia generală proceduri pentru administrarea veniturilor, precum și direcţiile generale regionale ale finanţelor publice și unitățile fiscale subordonate vor duce la îndeplinire prevederile prezentului ordin.

**Art. 8** - Prezentul ordin se publică în Monitorul Oficial al României, Partea I.

Emis la Bucureşti, în data de ...............................

**PREŞEDINTE,**

**Nicoleta - Mioara CÎRCIUMARU**